Polarsildre

Polarsildre (Saxifraga hyperborea) er en flerårig urt i sildrefamilien.

Den er lav, som regel 6–10 cm høy, og vokser i glisne tuer. Den er nært beslektet med bekkesildre, men har ikke underjordiske utløpere. De nedre bladene har 3–5 fliker. Blomsterstengelen er håret med noen få blad uten fliker. Blomstene er hvite og har av og til en purpur flekk ved basis av kronbladet; de sitter enkeltvis eller noen få sammen i en kvast. Planten vokser på våt tundra, for eksempel langs bekker og havstrender, ved snøleier og på steder med skygge.

Arten er sirkumpolart utbredt i Arktis. Lignende planter i østsibirske og nordamerikanske fjellstrøk sørover til Sierra Nevada i California er ofte blitt betraktet som en annen art, Saxifraga flexuosa, men regnes nå til S. hyperborea. I Europa vokser polarsildre kun på Svalbard og i de arktiske delene av Russland.

Litteratur

Eksterne lenker 
 
 Svalbards flora - Saxifraga hyperborea 

Sildrefamilien
Svalbards flora
Grønlands flora
Planter formelt beskrevet av Robert Brown